Stanovisko Komisie podľa článku 251 odsek 2 tretí pododsek bod (c) Zmluvy o ES k zmenám Európskeho parlamentu v spoločnom stanovisku Rady k návrhu na nariadenie Európskeho Parlamentu a Rady o právach a povinnostiach cestujúcich v medzinárodnej železničnej doprave, ktorým sa mení a dopĺňa návrh komisie podľa článku 250 odsek 2 Zmluvy o ES /* KOM/2007/0079 v konečnom znení - COD 2004/0049 */





[pic] | KOMISIA EURÓPSKYCH SPOLOČENSTIEV | Brusel, 22.2.2007 KOM(2007) 79 v konečnom znení 2004/0049 (COD) STANOVISKO KOMISIE podľa článku 251 odsek 2 tretí pododsek bod (c) Zmluvy o ES k zmenám Európskeho parlamentu v spoločnom stanovisku Rady k návrhu na NARIADENIE EURÓPSKEHO PARLAMENTU A RADY o právach a povinnostiach cestujúcich v medzinárodnej železničnej doprave, KTORÝM SA MENÍ A DOPĹŇA NÁVRH KOMISIE podľa článku 250 odsek 2 Zmluvy o ES 2004/0049 (COD) STANOVISKO KOMISIE podľa článku 251 odsek 2 tretí pododsek bod (c) Zmluvy o ES, k zmenám Európskeho parlamentu v spoločnom stanovisku Rady k návrhu na NARIADENIE EURÓPSKEHO PARLAMENTU A RADY o právach a povinnostiach cestujúcich v medzinárodnej železničnej doprave (Text s významom pre EHP) ÚVOD V článku 251 ods. 2 treťom pododseku písm. c) Zmluvy o ES sa vyžaduje, aby Komisia predložila stanovisko k zmenám a doplneniam navrhnutým v druhom čítaní Európskym parlamentom. Stanovisko Komisie k zmenám a doplneniam navrhnutým Európskym parlamentom sa uvádza nižšie. Základné informácie Dátum predloženia návrhu EP a Rade (dokument KOM(2004)143, konečné znenie – C6-311/2006 - 2004/0049(COD)): | 4. marca 2004 | Dátum stanoviska Európskeho hospodárskeho a sociálneho výboru: | 9. februára 2005 | Dátum predloženia stanoviska Európskeho parlamentu, prvé čítanie: A6 – 0123/2005 | 28. septembra 2005 | Dátum prijatia spoločnej pozície: | 24. júla 2006 | Dátum predloženia stanoviska Európskeho parlamentu, druhé čítanie: A6 – 0479/2006 | 18. januára 2007 | CIEĽ NÁVRHU KOMISIE Návrh nariadenia Európskeho parlamentu a Rady o právach a povinnostiach cestujúcich v medzinárodnej železničnej doprave je jedným zo štyroch opatrení navrhnutých v roku 2004 v súvislosti s tretím železničným balíkom spolu s návrhmi týkajúcimi sa certifikačného systému pre vodičov, kvality železničných služieb nákladnej dopravy a otvorenia trhu medzinárodnej osobnej železničnej dopravy. Práva cestujúcich v železničnej doprave sú v súlade s myšlienkami uvedenými v oznámení Komisie Posilnenie práv cestujúcich v rámci európskej únie [1]. Nariadenie zavádza práva cestujúcich, ktoré sa už uplatňujú v sektore leteckej dopravy. Nariadením sa ustanovujú opatrenia týkajúce sa minimálnych požiadaviek na informácie, ktoré sa majú poskytovať cestujúcim pred cestou, počas cesty a po ukončení cesty, ako aj prepravných dokladov, zodpovednosti železničných podnikov v prípadoch nehody, kompenzácií a ad hoc pomoci v prípadoch meškania alebo odrieknutia spojov a podmienok, za ktorých osobám so zníženou pohyblivosťou ponúknu pomoc. Nariadenie ďalej zaväzuje k včasnému vytvoreniu mechanizmu vybavovania sťažností a povinnému zriadeniu orgánov poverených kontrolou presadzovania. Stanovisko komisie k zmenám a doplneniam prijatým európskym parlamentom Parlament urobil v spoločnej pozícii isté zmeny, ktoré sú zväčša prijateľné, pretože preferujú prístup zvolený Komisiou v jej návrhu a reagujú na obavy Komisie týkajúce sa nízkej angažovanosti manažérov železničných staníc a železničných podnikov v oblasti sprístupňovania asistencie pre osoby so zníženou pohyblivosťou. Komisia si ale tiež uvedomuje, že otázka rozsahu pôsobnosti nariadenia, či pôjde najmä o medzinárodnú železničnú dopravu, čo presadzuje Rada, alebo o všetku železničnú osobnú dopravu v EÚ vrátane vnútroštátnych spojov, ako požaduje Európsky parlament, zostáva problémovým bodom, ktorý treba vyriešiť pred konečným prijatím nariadenia. Hoci Komisia uprednostňuje široký záber prospešný pre väčší počet cestujúcich, je pripravená ponúknuť všetku možnú podporu pri hľadaní fungujúceho kompromisu. Komisia tak môže, s dvoma výnimkami, prijať všetky zmeny a doplnenia navrhované Európskym parlamentom. Odmieta však zmenu a doplnenie 44, ktorými sa do tohto právneho predpisu zavádza zákonná povinnosť prevádzkovateľov železníc a manažérov železničných staníc sprístupniť stanice a vlakové súpravy pre osoby so zníženou pohyblivosťou. Komisia ďalej odmieta časť zmien a doplnení 59 a 69, v ktorých sa železničným podnikom ponúka možnosť žiadať poplatok za prepravu invalidných vozíkov a detských kočíkov od cestujúcich, ktorí z dôvodu mobility potrebujú takéto zariadenia. Zmeny a doplnenia týkajúce sa rozsahu (1, 2, 3, 4, 5, 6, sčasti 8, 9, 10, 11, 13, 14, 17, 18, 19, 20, 21, 22, 23, 27, 28, 29, 58, 59 a 69): Komisia sa môže pripojiť k zmenám a doplneniam týkajúcim sa rozsahu poskytovania vnútroštátnych spojov alebo k akémukoľvek kompromisu dosiahnutému v tejto otázke s členskými štátmi. Komisia nemá problém s požiadavkou prevážania bicyklov a športového vybavenia za úhradu. Zmeny a doplnenia týkajúce sa zodpovednosti (sčasti 8, 32, 34, 35, 50, 60, 63, a 64): Komisia prijíma požiadavku neobmedzenej zodpovednosti železničných podnikov v prípade zavinenia alebo nedbanlivosti, zatiaľ čo spoločná pozícia Rady založená na COTIF/CIV umožňuje zavedenie vnútroštátnych prahov. Znenie ustanovenia o jedinom partnerovi potrebuje objasnenie, pretože sa zdá, že toto ustanovenie obmedzuje slobodu cestujúceho žiadať o náhradu škody, čo je v rozpore s vlastnými odôvodneniami EP. Zmeny a doplnenia týkajúce sa práv osôb so zníženou pohyblivosťou (7, 25, 42, 43, 44, 45, 46, 47, 48, 49 a 66): Komisia oceňuje najmä zdôraznenie povinností manažérov železničných staníc bez personálu. Zmeny a doplnenia týkajúce sa kompenzácií meškania a pomoci (24, 36, 37, 38, 39, 40, 41 a 54): Komisia prijíma žiadosť EP o vyjasnenie formulácií najmä v súvislosti s lístkami poskytujúcimi neobmedzený prístup v rámci obmedzeného času k trasám či sieťam („časové cestovné lístky“). Zmeny a doplnenia týkajúce sa informácií a prepravných dokladov, kvality a presadzovania (12, 16, 26, 30, 31, 55, 56, 61 a 68): Komisia prijíma tieto zmeny a doplnenia a oceňuje najmä podporu monitorovania kvality výkonu zo strany EP. Zmeny a doplnenia komitologického postupu (15 a 57) : Tieto zmeny a doplnenia zlaďujú komitologické ustanovenia s rozhodnutím Rady 2006/512/ES z 17. júla 2006. ZÁVER Podľa článku 250 ods. 2 Zmluvy o ES Komisia mení a dopĺňa svoj návrh tak, ako je uvedené vyššie. [1] Oznámenie Komisie Európskemu parlamentu a Rade Posilnenie práv cestujúcich v rámci Európskej únie, KOM(2005)46, konečné znenie zo 16.2.2005.